text: [{"text_idx": "#000004", "text": "Ityoophiyaa, Somaaliyaa, Keeniyaa fi Ugaandaa, Ruwaandaa keessatti rooba cimaa torbee hedduuf osoo addaan hin kutin robaa jiruun walqabatee, lolaa fi sigiga lafaa uumameen ummanni heddu qe\u2019eefi qabeenya isaa irraa buqqa\u2019aa jiraatuu gabaafame."}, {"text_idx": "#000005", "text": "Dhaabbata mootummoota Gamtoomaniitti Dameen Deeggarsa Namoomaa akka gabaasetti, Baha Ityoophiyaa Naannoo Somaalee keessatti lolaa uumameen galaanni naannawa jireenyaa irra garagaluun, ummanni 100,000 qe\u2019ee isaa irraa buqqa\u2019uu beeksise. Naannoo Somaaleetti Itti aanaa Hogganaan Bulchiinsa Dhimmoota Ittisa Balaa Obbo Saadiq Abdulqaadir Heliif VOA\u2019f yaada kenneen ammoo, balaa lolaa godinaalee naannichaa heddu keessatti muudateen, torbaan lamaan dabran keessa qofa ummanni 50,000 ol ta\u2019u qe\u2019ee isaa irraa buqqa\u2019uu fi yoo xiqqaate namoonni kudhan balaa kanaan du\u2019uu beeksise."}, {"text_idx": "#000006", "text": "Haaluma walfakkaatuun Lixa Keeniyaa keessattis Rooba cimaa torbee heddu walitti fufuun roobaa jiru hordofuun, lolaa fi sigiga lafaa muudateen lakkoofsi namoota du\u2019anii 250 akka dabreefi, namoonni 150,00 ol qe\u2019ee fi qabeenya isaa irraa buqqa\u2019uu ibsame."}, {"text_idx": "#000008", "text": "Lixa Ugaandaa keessattis roobaa guyyoota hedduuf walfaanaa roobaa jiruun lagni guutuun Hospitaala fi manneen barnoota dabalatee bu\u2019uuraaleen akka daandii kan manca\u2019an tahuufi, kanuma hordofuun yoo xiqqaate ummanni 100,000 ol qe\u2019ee fi qabeenya isaa irraa buqqa\u2019uu odeeyfannoon ni addeessa."}, {"text_idx": "#000009", "text": "Walumaagalatti naannoo Baha Afrikaa keessatti rooba cimaa hordofuun balaa lolaa uumameen ummanni miiliyoona tokko tahu miidhamuu gabaasaaleen ni addeessu."}, {"text_idx": "#000011", "text": "702: Gogaa Qeerransaa uffachuun akka shari\u2019aa islaamaatti akkamitti laallama?\n701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?"}]